Danmarks Kirkelige Mediecenter er en organisation, der hjælper kirker og værdibaserede organisationer med at kommunikere det, de tror på og brænder for. Konkret udmønter det sig blandt andet i websideer, magasiner og kirkeblade, film, grafiske profiler, kalendersystem og SMS-system. Danmarks Kirkelige Mediecenter blev stiftet i 1988 som en erhvervsdrivende fond, der har til formål at fremme kirkelig kommunikation. Det betyder, at der hverken er ejere eller aktionærer, der skal have et overskud. Derimod bliver overskuddet brugt på at skabe ny inspiration til den kirkelige verden. Her har fokus især været at skabe ny viden, som kan inspirere til nytænkning og aktivitet. Som resultat af denne vision er udgivelsen "Sigurd fortæller bibelhistorier" fra 2010. Kunderne omfatter blandt andet over 400 kirker og provstier samt Lego fondene, Kristelig Arbejdsgiverforening, KFUM's sociale arbejde og Center for ADHD. Jubilæum DKM har den 1. oktober 2013 25 års jubilæum. Til anledningen udgives et nyt projekt med Sigurd og Snapper kaldet "Sigurds Historier om at være til". Alle sogne og lokalafdelinger i det kirkelige børne- og ungomsorganisationer får foræret en gratis dvd-boks med 10 Snapper-film. Dette gøres for at opbygge og understøtte relationen mellem børnefamilierne og deres lokale kirke, og for at styrke arbejdet med at formidle kirke, kristendom og tro til børn og familier. Direktør I april 2013 tiltrådte Helle Janderup Jensen som direktør for DKM. Helle har tidligere har været indsamlingschef hos Kræftens Bekæmpelse, marketingchef hos Lego og marketingdirektør hos Merrild Kaffe. Hun har desuden som selvstændig gennem Janderup Management ydet strategisk rådgivning til små og mellemstore virksomheder i en årrække.